Fjørtofts TV-opptreden vekker oppsikt: – Helt vanvittig

Havnet midt i Liverpools jubelscener.

2. mai 2018 23:06 Sist oppdatert 4. mai 2018

Se de spesielle bildene i videovinduet over.

Roma - Liverpool 4–2 (6–7 sammenlagt)

Liverpool tok seg videre til Champions League-finalen onsdag kveld, etter 7-6 sammenlagt mot Roma. Etter kampen sto Viasat-reporter Jan Åge Fjørtoft ved sidelinjen med de tidligere Liverpool-spillerne John Arne Riise og Jamie Carragher.

Det som skjedde etterpå, vakte oppsikt.

Les også Måten Liverpool tok seg til Champions League-finalen på, er historisk: – Galskap

Bare meter unna studio kunne man se Liverpool-spillernes jubelscener foran supporterne. «Det er utrolig», sa Fjørtoft selv om scenene på direkten.

– Jeg hadde bare ett ønske: At alle de som satt foran TV-skjermen skulle få dele den elektriske stemningen på stadion, forteller Fjørtoft til Aftenposten i en tekstmelding.

Her intervjuer Jan Åge Fjørtoft Liverpool-spillerne Georginio Wijnaldum (til venstre) og Jordan Henderson. Skjermdump

Engasjerer stort

Én etter én dukket Liverpool-spillerne opp og lot seg intervjue av Viasat-teamet. På direkten fikk man også se en klem mellom Fjørtoft og Liverpool-trener Jürgen Klopp.

– Har du noen gang opplevd noe lignende?

– Jeg var på indre bane for SkySport Tyskland for noen år siden da Dortmund vant Bundesliga - og ble dynket i øl. Men det var selvsagt ikke i nærheten av dette, sier Fjørtoft.

Først midtbanespillerne Georginio Wijnaldum og Jordan Henderson. Deretter midtstopper Virgil van Dijk, før det toppet seg da superstjernen Mohamed Salah trasket inn til intervju.

Bildene har engasjert i sosiale medier. Her er noen av reaksjonene vi har funnet på Twitter: